**Minuta №8**

**a ședinței GTL Control HIV/SIDA/ITS**

**Data:** 28 august 2024, ora 13:00

**Locul ședinței:** on-line (zoom meeting)

**Participanți**:

*Membri GTL cu drept de vot*

1. Iurie Climașevschi, PNHIV, comisia de specialitate a MS în domeniul HIV/SIDA

2. Alina Cojocari, Inițiativa Pozitivă

3. Svetlana Popovici, UCIMP

4. **Iurii Bucinschi,** Dispensarul Republican de Narcologie (DRN)

4. Liudmila Hmelevscaia, Centrul SIDA TR

5. Tatiana Cotelnic, Centrul PAS

6. **Irina Barbiroș,** ANP

7. Ala Iațco, UES

8. Silvia Stratulat, ANSP

9. Vitalii Rabinciuc, PULS

10. Igor Chilcevschii, Liga PTH

11. Svetlana Plămădeală, UNAIDS

*Invitați:*

1. Tatiana Costin, PN
2. Ecaterina Russu, CSR
3. Svetlana Doltu, AFI
4. Ruslan Poverga, IP
5. Veronica Zorila, UCIMP
6. Svetlana Ciobanu, Pas cu Pas RS
7. Grigore Barladean, CSR
8. Victoria Cojocaru, CNAM
9. Alexandru Buga, UNODC
10. Constantin Cearanovski, IP
11. Irina Petico, TR
12. Adelina Sochircă, CNC
13. Janna Vilhovaia, TR
14. Gabriela Tinica, CSR
15. Iulia Eftodii, PN HIV
16. Liudmila Untura, Credința
17. Sergiu Platon, AFI
18. Svetlana Maciuca, UCIMP
19. Lucia Pîrțînă, Centrul PAS
20. Liudmila Marandici, IP

**Agenda ședinței**:

1. Discutarea propunerilor pentru Moldova în cadrul Aplicației regionale către Fondul Global din partea Alianței pentru Sănătate Publică (Ucraina), 2025-2027;

2. Aplicația pentru Fondul Elton John;

3. Teste HIV pentru auto-testare în farmacii;

4. Funcționarea aparatelor vending.

|  |  |
| --- | --- |
| **Subiectul # 1** | **Context și dezbateri (opțiuni/propuneri din partea participanților)** |
| Discutarea propunerilor pentru Moldova în cadrul Aplicației regionale către Fondul Global din partea Alianței pentru Sănătate Publică din Ucraina, 2025-2027  | Dl Constantin Cearanovski, Inițiativa Pozitivă, a propus discutarea activităților pentru Moldova în cadrul Aplicației regionale către Fondul Global din partea Alianței pentru Sănătate Publică din Ucraina, ciclul de alocare 2025-2027. Documentul oficial al solicitării a fost remis membrilor GTL. Au fost prezentate prioritățile și activitățile propuse pentru Republica Moldova, focusate pe: îmbunătățirea cascadei de servicii HIV, protecția drepturilor persoanelor care trăiesc cu HIV, durabilitatea serviciilor, continuitatea în situații de criză, tehnologia informației și inteligența artificială în serviciile HIV. Finanțarea pentru perioada 2025-2027 este redusă de aproape 2,5 ori. Nu există bugete naționale separate; activitatea se desfășoară prin intermediul partenerilor consorțiului și al organizațiilor regionale. Pentru Moldova nu există un beneficiar direct de fonduri, dar există Inițiativa Pozitivă pentru activitatea regională în domeniul tehnologiilor informației și comunicațiilor. Se preconizează îmbunătățirea depistării timpurii a HIV, realizarea cercetării IBBS lite, îmbunătățirea modelelor și calității serviciilor, extinderea pachetelor de servicii HIV, TBC și de sănătate mintală, dezvoltarea de noi pachete pentru sistemul penitenciar și evaluarea costurilor pentru aceste servicii, precum și introducerea instrumentelor de consiliere la distanță și a serviciilor online. D-na Plămădeală a subliniat necesitatea de a verifica dacă toate propunerile sunt relevante pentru Republica Moldova. De asemenea, în cadrul supervizării granturilor regionale, a fost subliniată necesitatea de a primi informații pe platforma CNC de la recipienții resurselor privind implementarea granturilor și gradul de atingere a rezultatelor. Dna Iațco a sugerat că, după ce propunerile vor fi discutate și aprobate de membrii CNC, Alianța pentru Sănătate Publică să pregătească o prezentare detaliată pentru GTL și CNC. Dna Stratulat a subliniat că următorul pas va fi prezentarea propunerilor membrilor CNC. |
| **Decizii/recomandări:** | Membrii GTL au luat act de informația prezentată și au recomandat remiterea spre consultare către CNC a propunerilor pentru Republica Moldova, incluse în Aplicația regională către Fondul Global din partea Alianței pentru Sănătate Publică din Ucraina, considerându-le necesare și neavând suprapuneri cu inițiativele existente în cadrul programelor naționale. |
| **Subiectul # 2** | **Context și dezbateri (opțiuni/propuneri din partea participanților)** |
| Aplicația pentru Fondul Elton John | Dl Cearanovski a informat membrii GTL despre procesul de pregătire a unei cereri pentru Fondul Elton John, având ca scop asistența pentru refugiații din Ucraina. Cererea este elaborată de un consorțiu format din trei organizații: Inițiativa Pozitivă, UES și GDM. Toate organizațiile neguvernamentale (ONG) vor avea acces la resurse pentru sprijinirea refugiaților.Este necesar suportul pentru această cerere din partea UNAIDS și UNODC. S-a solicitat ca Grupului Tehnic Control HIV să susțină această inițiativă. |
| **Decizii/recomandări:** | S-a aprobat: Membrii GTL au luat act de propunerea IP și au agreat susținerea cererii către Fondul Elton John. |
| **Subiectul # 3** | **Context și dezbateri (opțiuni/propuneri din partea participanților)** |
| Teste HIV pentru auto-testare în farmacii | Dl Climașevschi a informat că, în perioada 2024-2026, programul național HIV va achiziționa teste pentru auto-testare, care vor fi disponibile în farmacii. Toate aspectele tehnice legate de ambalare, elaborarea etichetelor cu cod QR vor fi gestionate de Inițiativa Pozitivă. |
| **Decizii/recomandări:** | S-a aprobat: Membrii GTL au luat act, Inițiativa Pozitivă va fi responsabilă pentru toate procedurile tehnice, inclusiv ambalarea, elaborarea etichetelor cu cod QR pentru teste. |
| **Subiectul # 4** | **Context și dezbateri (opțiuni/propuneri din partea participanților)** |
| **Funcționarea aparatelor vending**  | Dna Iațco a informat că pentru asigurarea funcționării continue a aparatelor vending este necesar să se obțină scrisori de susținere din partea Programului Național HIV și a Ministerului Sănătății. În prezent, sunt pregătite scrisori din partea organizației pentru toate instituțiile unde sunt amplasate aparatele vending, pentru a solicita susținerea și a asigura funcționarea optimă a acestora. Dl Climașevschi va discuta cu doamna Gîncu pentru a coordona obținerea sprijinului necesar. |
| **Decizii/recomandări:** | S-a aprobat: Dl Climașevschi va coordona cu Dna Gîncu pentru a obține suportul necesar din partea Ministerului Sănătății. |

Șeful GTL: Iurie Climașevchi

Secretarul GTL: Alina Cojocari